Diari Oficial de la Generalitat Valenciana


Sumari del DOGV 3364, del 03-11-1998 (1998/8722)

Expedient número V-RACNU-17/98. Notificació de plec de càrrecs.
---------------------------------------------------------------

### Dades del document

Número de DOGV
:   3364

Data del DOGV
:   03-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8722


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-RACNU-17/98. Notificació de plec de càrrecs. [1998/A8722]
  
Notificació als interessats del plec de càrrecs d'expedient de resolució administrativa de contracte de compravenda, per no-ocupació dels habitatges pels seus titulars com a domicili habitual i permanent.
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica als interessats, que tot seguit s'indiquen, el plec de càrrecs a l'efecte de la resolució administrativa de contracte de compravenda, per no ocupar el titular l'habitatge com a domicili habitual i permanent.
  
Vistos els expedients de resolució administrativa de contracte de compravenda, per no ocupar els habitatges com a domicili habitual i permanent incoats contra els adjudicataris següents:
  
Expedient: V-RACNU-017/98.
  
Adjudicatari: M.ª Carmen Navas Llopis.
  
Codi de l'habitatge: 8377881058.
  
Adreça: Sant Josep, núm. 31, porta 4.
  
Població: Almussafes.
  
Província: València.
  
Règim de cessió: compravenda.
  
Vist que aquests habitatges són de promoció pública de la Generalitat Valenciana.
  
Vist que, en les dates més amunt esmentades, aquests habitatges van ser adjudicats en règim de compravenda.
  
Vist que, després de les visites d'inspecció als habitatges esmentats, s'acredita, segons els informes adjunts d'inspecció, que els titulars segons el contracte no ocupen els habitatges habitualment, i que aquests, evidentment, estan desocupats durant més de tres mesos seguits a l'any, amb l'incompliment de la funció social i de l'obligació establida en l'article 27.1, paràgraf 1.r del Reial Decret 2.960/1976, de 12 de novembre, sobre text refós de la legislació d'habitatges de protecció oficial, article 107 del Decret 2.114/1968, de 24 de juliol, en relació amb l'article 3 del Reial Decret 3.148/1978, de 10 de novembre, sobre política d'habitatge.
  
Vist que, així mateix, no tenim constància que hi haja en aquests casos una causa justa de desocupació.
  
Atés que, segons aquesta normativa d'habitatges de protecció oficial i els preceptes esmentats, els adjudicataris han de destinar els habitatges a domicili habitual i permanent, i, als efectes legals, hi ha domicili permanent quan constitueix residència del titular, bé com a propietari bé com a arrendatari. Es considera que hi ha habitualitat en l'ocupació de l'habitatge quan no estiga desocupat més de tres mesos seguits a l'any.
  
Atés que ha quedat acreditat el càrrec que justifica els expedients i, per això mateix, aquest càrrec constitueix causa legal de resolució administrativa dels contractes.
  
Atés, així mateix, el que disposen les clàusules del contracte corresponent, que estableix específicament l'obligació de l'adjudicatari de «destinar l'habitatge a domicili habitual i permanent» amb la conseqüència esmentada abans.
  
És, per això, que se'ls requereix perquè, d'acord amb el que estableixen els articles 76 i 84.1 de la Llei 30/1992, en el termini de 10 dies hàbils, a partir de la data en què reben aquesta comunicació, formulen les al·legacions i proposen les proves que consideren oportunes per al descàrrec seu i presenten la documentació en les nostres oficines situades a l'avinguda de la Plata, número 50, baix de València, en horari d'atenció al públic.
  
Se'ls adverteix que, una vegada haja transcorregut aquest termini, perdran el dret a aquest tràmit, d'acord amb el que estableix l'article 76 de l'esmentada Llei 30/1992, i es continuarà la tramitació de l'expedient.
  
S'haurà de notificar aquest plec de càrrecs als interessats de forma legal, com estableix l'article 84.1 de la Llei 30/1992. En els escrits d'al·legacions hauran de constar tant les dades dels adjudicataris o ocupants com les dels habitatges de promoció pública.
  
València, 7 d' octubre de 1998.- El director d'Administració de Patrimoni: Matías Ruiz Peñalver.
  
Diligència: l'Assessoria Jurídica de Patrimoni fa saber als interessats la notificació del plec de càrrecs dels expedients esmentats.
  
El grup 460833 correspon a la localitat d'Almussafes.